CELEX: 32015R2015
Language: hu
Date: 2015-11-11 00:00:00
Title: A Bizottság (EU) 2015/2015 végrehajtási rendelete (2015. november 11.) a 2009/138/EK európai parlamenti és tanácsi irányelvnek megfelelően a külső hitelminősítések értékeléséhez alkalmazandó eljárásokra vonatkozó végrehajtás-technikai standardok megállapításáról (EGT-vonatkozású szöveg)

12.11.2015   
            
            
               HU
            
            
               Az Európai Unió Hivatalos Lapja
            
            
               L 295/16
            
         A BIZOTTSÁG (EU) 2015/2015 VÉGREHAJTÁSI RENDELETE
   (2015. november 11.)
   a 2009/138/EK európai parlamenti és tanácsi irányelvnek megfelelően a külső hitelminősítések értékeléséhez alkalmazandó eljárásokra vonatkozó végrehajtás-technikai standardok megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (1) (Szolvencia II.) és különösen annak 44. cikke (4a) bekezdésének negyedik albekezdésére,
   mivel:
   
               (1)
            
            
               A külső hitelminősítések megfelelőségének a 2009/138/EK irányelv 44. cikke (4a) bekezdésében említett további értékelése a kockázatkezelési rendszer részeként alapvető és fontos tevékenységet kell, hogy képezzen, mivel csökkenti a biztosítástechnikai tartalékok és a szavatolótőke-szükséglet kiszámításához kapcsolódó kockázatokat.
            
         
               (2)
            
            
               A további értékelések eljárási szempontjainak tükröződniük kell a biztosítók vagy viszontbiztosítók 2009/138/EK irányelv 41. cikkének (3) bekezdésében említett, kockázatkezelésre vonatkozó szabályzataiban, mivel a további értékelések a kockázatkezelési rendszer részét képezik.
            
         
               (3)
            
            
               Figyelembe kell venni a biztosító vagy viszontbiztosító üzleti tevékenységének jellegét, nagyságrendjét és összetettségét, amikor ezek a biztosítók belefoglalják a további értékelés eljárási szempontjait a kockázatkezelésre vonatkozó szabályzatukba, és dokumentálják a további értékelések eredményeit, valamint az értékelések elvégzésének módját.
            
         
               (4)
            
            
               Ez a rendelet az Európai Biztosítás- és Foglalkoztatóinyugdíj-hatóság által a Bizottságnak benyújtott végrehajtás-technikai standardtervezeteken alapul.
            
         
               (5)
            
            
               Az Európai Biztosítás- és Foglalkoztatóinyugdíj-hatóság nyilvános konzultációt folytatott az e rendelet alapját képező végrehajtás-technikai standardtervezetekről, elemezte az esetleges kapcsolódó költségeket és hasznot, továbbá kikérte az 1094/2010/EU európai parlamenti és tanácsi rendelet (2) 37. cikkével összhangban létrehozott biztosítási és viszontbiztosítási érdekképviseleti csoport véleményét,
            
         ELFOGADTA EZT A RENDELETET:
   1. cikk
   A kockázatkezelésre vonatkozó szabályzat
   A biztosítástechnikai tartalékok és a szavatolótőke-szükséglet kiszámításához használt külső hitelminősítések megfelelőségének a 2009/138/EK irányelv 44. cikke (4a) bekezdésében említett további értékelés útján történő értékelése céljából a biztosító vagy viszontbiztosító a következőket foglalja bele a kockázatkezelésre vonatkozó szabályzatába:
   
               a)
            
            
               a további értékelések hatóköre és gyakorisága;
            
         
               b)
            
            
               a további értékelések elvégzésének módja, beleértve az ezek alapjául szolgáló feltevéseket;
            
         
               c)
            
            
               a további értékelések rendszeres felülvizsgálatának gyakorisága és a további értékelések eseti felülvizsgálatát szükségessé tevő körülmények.
            
         2. cikk
   A kockázatkezelési feladatkör feladatai
   A biztosító vagy viszontbiztosító gondoskodik róla, hogy a kockázatkezelési feladatkör kiterjedjen az 1. cikkben említett kockázatkezelési szabályzatnak megfelelő további értékelésekre, és kellő mértékben figyelembe veszi a további értékelések eredményeit a biztosítástechnikai tartalékok és a szavatolótőke-szükséglet kiszámítása során.
   3. cikk
   A további értékelésekhez felhasznált információ
   A további értékelések elvégzése során a biztosítónak vagy viszontbiztosítónak megbízható, naprakész forrásokból származó információkat kell felhasználnia.
   4. cikk
   A további értékelések felülvizsgálata
   (1)   A 2009/138/EK irányelv 41. cikkének (3) bekezdésével összhangban a biztosító vagy viszontbiztosító legalább évente felülvizsgálja további értékeléseit.
   (2)   A biztosító vagy viszontbiztosító eseti alapon is felülvizsgálja a további értékeléseket minden esetben, amikor az 1. cikk c) pontjában említett körülmények bármelyike fennáll, vagy ha a szóban forgó értékelések alapjául szolgáló feltevések már nem érvényesek.
   5. cikk
   Dokumentáció
   A biztosító vagy viszontbiztosító dokumentálja a következőket:
   
               a)
            
            
               a további értékelések elvégzésének módját és ezen értékelések eredményeit;
            
         
               b)
            
            
               azt, hogy a további értékelések eredményeit milyen mértékben veszi figyelembe a biztosítástechnikai tartalékok és a szavatolótőke-szükséglet kiszámítása során.
            
         6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 11-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 335., 2009.12.17., 1. o.
   
   
      (2)  Az Európai Parlament és a Tanács 2010. november 24-i 1094/2010/EU rendelete az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).